Anghel Iordănescu a dat în judecată Parlamentul României. "Tata Puiu", fost senator, își cere pensia uriașă înapoi.
Anghel Iordănescu a fost senator în două mandate, 2004-2008 şi 2008-2012. Fostul selecționer al naționalei României se numără printre cei 827 de foşti senatori şi deputaţi care au fost deposedaţi de pensiile speciale. Circa 438 de foști senatori și deputați au atacat în instanță decizia.
Anghel Iordănescu, fostul selecționer al naționalei României, a fost senator în două mandate, 2004-2008 şi 2008-2012, iar acum încearcă să-și caute dreptatea împotriva Parlamentului României. "Generalul", așa cum este poreclit, se numără printre cei 827 de foşti senatori şi deputaţi care au fost deposedaţi de pensiile speciale începând cu luna aprilie a acestui an. Fostul antrenor face parte și din "hora" celor 438 de foști senatori și deputați care au decis să atace în instanţă decizia prin care Parlamentul a abrogat pensiile speciale pentru foştii aleşi şi au spus că o dată câştigat, acest drept nu mai poate fi luat înapoi.Iordănescu primea anual suma de 120.000 de lei, sumă cumulată din două pensii speciale, potrivit playtech.ro. Totuși, rolul său în lumea politică nu a fost la fel ca cel din fotbal, unde a triumfat ca jucător, dar și ca antrenor.A avut doar trei iniţiative legislativeConform cdep.ro, în perioada 2004-2008, Iordănescu a avut doar trei iniţiative legislative, două respinse definitiv, iar una retrasă de către Senat. Apoi, în al doilea mandat, 2008-2012, Iordănescu a fost mult mai activ, a iniţiat 16 proiecte legislative, iar trei dintre ele au fost adoptate: "modificarea Ordonanţei Guvernamentale 137/2000 privind prevenirea şi sancţionarea tuturor formelor de discriminare", Legea 53/2013, privind "instituirea zilei române" şi Legea 176/2013, care stipulează "modificarea şi completarea Legii 299 din 13.11.2007 privind sprijunul acordat românilor de pretutindeni".Mai mult, Anghel Iordănescu este înregistrat, potrivit aceluiași site, cu trei luări de cuvânt în plen.